|  |
| --- |
|  |
| Република Србија |
| **МИНИСТАРСТВО ЗА РАД,****ЗАПОШЉАВАЊЕ, БОРАЧКА И****СОЦИЈАЛНА ПИТАЊА** |
| Број: 404-02-111/6-1/2016-22 |
| Датум: 28. септембар 2016. годинеНемањина 22-26 |
| Б е о г р а д |

**ПОЈАШЊЕЊЕ (1) У ВЕЗИ ПРИПРЕМАЊА ПОНУДЕ – УСЛУГЕ**

ШТАМПАЊА,

У поступку јавне набавке, услуге штампања, ЈН бр. 27/2016, Министарству за рад, запошљавање, борачка и социјална питања, поднет је захтев за појашњење конкурсне документације.

**ПИТАЊЕ 1**. Поштовани, Обраћам Вам се поводом јавне набавке број 27/2016. Услуге штампања- резервисана јавна набавка.

Ми смо предузеће за професионалну рехабилитацију и запошљавање особа са инвалидитетом и самим тим испуњавамо основни услов за учешће у резервисаној јавној набавци по члану 8. Закона о јавним набавкама.

На страни 8 конкурсне документације, као додатни услов за учешће у поступку јавне набавке тражите да понуђач располаже довољним кадровским капацитетом, тј. да има у радном односу на одређено или неодређено време запосленог мастер професора књижевности и језика (србисту), за лекторско-коректорске послове. Обзиром да је предмет јавне набавке услуга штампе и да сте у Моделу уговора који је саставни део конкурсне документације навели да су обавезе Наручиоца да достави Добављачу изглед садржине текста који се штампа, као и да одобри узорке траженог материјала, сматрамо да није од пресудног значаја да Добављач у радном односу има запосленог професора књижевности, те да се избрише захтев за испуњавање додатног услова- кадровски капацитет.

 У складу са одредбама чл. 63. ст. 3. и 4. Закона о јавним набавкама („Службени гласник РС“, бр.124/12, 14/2015 и 68/15), Министарство за рад, запошљавање, борачка и социјална питања на постављена питања, доставља следећи одговор:

**ОДГОВОР 1:** На страни 8 Конкурсне документације стоји: 1) Кадровски капацитет

Понуђач мора да располаже довољним кадровским капацитетом:

 – Понуђач, пре објављивања позива за подношење понуда, мора имати у радном односу на одређено и/или неодређено време или по другом, Законом о раду («Службени гласник РС, бр. 24/05, 61/05, 54/09, 32/13 и 75/14), правно дозвољеном основу ангажованог најмање једног мастер професора књижевности и језика (србисту), за лекторско-коректорске послове и једног књиговесца са ИВ степеном стручне спреме.

Дакле, **дозвољен је било који основ радног ангажовања по Закону о раду.**

Што се тиче додатног услова.тј. кадровског капацитета, одредбама члана 76. Закона о јавним набавкама прописано је, између осталог, да Наручилац у конкурсној документацији одређује додатне услове за учешће у поступку јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке.

|  |  |
| --- | --- |
|  | **ЗА КОМИСИЈУ ЗА ЈАВНУ НАБАВКУ****Биљана Бакић Глишчевић, члан Комисије** |